La Policia Local presenta les estadístiques de serveis de platja realitzats en el mes de juny
30 de juny 2017

![](/media/eutjrbt2/03-img-20170629-wa0031-c.jpg)  
  

La Policia Local de Sagunt ha presentat les seues estadístiques de serveis realitzats a les platges del Port de Sagunt i Almardà durant este mes de juny. S'han realitzat un total de 1183 serveis, dels quals 670 a la platja d’Almardà i 513 a la del Port de Sagunt. Estos inclouen serveis relacionats amb la seguretat dels banyistes, vigilància del trànsit, vigilància general, seguretat ciutadana, compliment d'ordenances municipals i altres.

L'alcalde de Sagunt, Quico Fernández, ha declarat que el servei de platges de la Policia Local **“és fonamental per mantenir un bon nivell de qualitat i d'atenció a tots els usuaris que els permeta estar amb tota tranquil·litat en les nostres platges, que amb la seguretat del servei de socorrisme són dos factors importants”**.

Així mateix, Fernández ha felicitat la Policia Local de platges **“pel seu treball en atenció, davant qualsevol dubte que puguen tindre els ciutadans i en qualsevol circumstància que puga presentar-se, especialment per a la gent de fora, que poden trobar-se fora del seu entorn habitual. Estes dades mostren que anem en la bona direcció perquè la gent estiga a gust en la nostra ciutat, que d’això es tracta, la projecció com una ciutat agradable i amable”**.  

 ![](/media/21ib5zlq/03-img_2410.jpg)

Entre les dades aportades destaca el baix número de robatoris i furts, amb tan sols un registrat a la platja d’Almardà i cap a la del Port de Sagunt. A més, les col·laboracions amb ciutadans ascendeixen a 66, 40 a Almardà i 26 al Port de Sagunt. Sumant les dues platges, s'han realitzat 122 identificacions, 30 auxilis a persones i 10 atencions a persones extraviades.

En l'apartat de seguretat dels banyistes també destaquen les 55 identificacions de control en les zones de pesca amb canya, de les quals 29 s'han realitzat a Almardà i 26 al Port de Sagunt. Pel que fa a la pràctica de _wi__ndsurf_, _kitesurf_ i vol de milotxes, s'han realitzat 34 serveis, 16 a Almardà i 18 al Port de Sagunt. En l’apartat de pràctica de jocs a la platja, s'han fet també 34 serveis, 16 a Almardà i altres 16 al Port de Sagunt.

S'han realitzat 55 patrulles a peu per platges, 22 a Almardà i 33 al Port de Sagunt, i 27 intervencions a la platja nudista d’Almardà. Entre les dades també destaca el control d'animals, amb 37 serveis realitzats, 19 d'ells a Almardà i 18 al Port de Sagunt. A més, s'han realitzat 35 controls de venda ambulant, 17 a Almardà i 18 al Port de Sagunt.

La Policia Local de platges també ha donat a conéixer les estadístiques de la seua [pàgina](https://www.facebook.com/Policia-Local-Sagunt-Secció-Platges-1611310159143044/) de Facebook. Durant el mes de juny, les seues publicacions han tingut un abast de 24.779 persones. La pàgina té 1.207 seguidors; el 69% de les persones a les quals els agrada la pàgina són dones, i la majoria dels seguidors i seguidores tenen entre 35 i 44 anys.

*   [](http://www.facebook.com/sharer.php?u=https://aytosagunto.es/va/actualitat/la-policia-local-presenta-les-estadistiques-de-serveis-de-platja-realitzats-en-el-mes-de-juny/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-presenta-les-estadistiques-de-serveis-de-platja-realitzats-en-el-mes-de-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-presenta-les-estadistiques-de-serveis-de-platja-realitzats-en-el-mes-de-juny/ "Linked In")
*   [](mailto:?body=https://aytosagunto.es/va/actualitat/la-policia-local-presenta-les-estadistiques-de-serveis-de-platja-realitzats-en-el-mes-de-juny/)